stanford-oval/wikipedia huggingface dataset:
מלחין

גרהארד למפרסברג ליד הפסנתר בזמן הלחנה
מלחין או קומפוזיטור הוא אדם העוסק בהלחנה, יוצר מוזיקה, לרוב תוך שימוש בייצוג מוזיקלי כמו תווים או אקורדים.
בזמן תחילת התפתחות המוזיקה האירופאית הקלאסית, תפקיד המלחין לא היה חשוב יותר מאשר תפקיד המבצע. שימור יצירות אינדיבידואליות לא נעשה כמעט כלל ומוזיקאים מבצעים שינו יצירות תכופות. לעומת זאת, כעבור זמן, הייצוג המוזיקלי שנכתב על ידי המלחין קיבל חשיבות כשל הוראות נוקשות שאין לסטות מהן ללא סיבה ברורה.
במוזיקה פופולרית בנוסף למלחין ישנו גם פזמונאי, המחבר את המילים ללחן.
מלחינים מפורסמים מרחבי העולם כוללים את באך, מוצרט, היידן, בטהובן, שופן, שוברט, צ'ייקובסקי, ז'אק אופנבך ופריד אל אטרש.
בישראל מאוגדים המלחינים במסגרת איגוד הקומפוזיטורים בישראל.
הערות שוליים

↑  Composer definition and meaning | Collins English Dictionary, www.collinsdictionary.com (באנגלית אמריקאית)
| --- | --- |
בקרת זהויות :  NLI: 987007545623605171  BNE: XX5304241  BnF: cb11931721m (data)  GND: 4032009-1  LCCN: sh85029386  NARA: 10640499  NDL: 00570055  NKC: ph120923 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
קריסטן שאל

| --- | --- |

קריסטן שאל, 2016
 לידה:  24 בינואר 1978 (בת 47) לונגמונט, ארצות הברית 
 שם לידה:  Kristen Joy Schaal 
 מדינה:  ארצות הברית 
 תקופת הפעילות:  מ-1999 
 מקום לימודים:  אוניברסיטת נורת'ווסטרן  תיכון סקייליין 
 בן או בת זוג:  ריץ' בלומקוויסט (14 בספטמבר 2012–?) 
 מספר צאצאים:  1 
 פרסים והוקרה:  פרס לוסיל לורטל לשחקנית הטובה ביותר (2011)  פרס אנני 
 פרופיל ב-IMDb
 
קריסטן ג'וי שאל (באנגלית: Kristen Joy Schaal; נולדה ב-24 בינואר 1978) היא שחקנית, קומיקאית, מדבבת, וסופרת אמריקאית אשר מוכרת במיוחד בזכות קולה הייחודי והסגנון הקומי הייחודי שלה. לאורך השנים היא הופיעה בעשרות סדרות טלוויזיה, סרטי קולנוע, ודיבבה עשרות דמויות בסרטי וסדרות אנימציה. הדמויות הבולטות ביותר אותן היא דיבבה לאורך השנים כוללות את הדמות לואיז בלצ'ר בסדרה הקומית המונפשת "ההמבורגרים של בוב" עליה היא זכתה בפרס אנני לדיבוב הטוב ביותר, הדמות מייבל פיינס בסדרה הקומית המונפשת של ערוץ דיסני "גרוויטי פולס", והדמות שרה לין בסדרה המונפשת הקומית של נטפליקס "בוג'ק הורסמן", עליה היא הייתה מועמדת לפרס אמי בפריים טיים בקטגוריית הדיבוב הטוב ביותר.
כשחקנית היא התפרסמה במיוחד בזכות גילום הדמות מל בסדרת הטלוויזיה הקומית של HBO "טיסת הקונקורד", ובזכות גילום הדמות קרול פילבסיאן בסדרה הקומית הפוסט-אפוקליפטית של פוקס "האיש האחרון בעולם". בנוסף, היא זכתה גם לאורך השנים לפרסום רב בזכות הופעותיה ככתבת קבועה בתוכנית האירוח הקומית "דיילי שואו" בין השנים 2008 ל-2016.
ביוגרפיה

שאל נולדה בשנת 1978 בעיירה לונגמונט אשר במדינת קולורדו שבארצות הברית, למשפחה לותרנית ממוצא הולנדי. היא גדלה בחוות הבקר של משפחתה, באזור כפרי בקרבת העיר בולדר. אביה היה פועל בניין ואמה הייתה מזכירה. יש לה אח, דייוויד, אשר מבוגר ממנה בשלוש שנים. היא סיימה את לימודיה בתיכון סקייליין בשנת 1996 ולמדה בהמשך באוניברסיטת קולורדו בבולדר במשך שנה, לפני שהיא עברה לאוניברסיטת נורת'ווסטרן, שם היא סיימה את לימודיה בשנת 2000.
בהמשך של שנת 2000 היא עברה לניו יורק על מנת להתמקד בקריירת כקומיקאית ושחקנית. פריצת הדרך הגדולה שלה הגיעה בשנת 2005 כאשר היא נכללה במאמר של המגזין ניו יורק "עשרת האנשים הכי מצחיקים בניו יורק שמעולם לא שמעתם עליהם".
קריירה > סטנד אפ

בשנת 2006 שאל הופיעה בפסטיבל הקומדיה של HBO באספן, קולורדו, שם זכתה בפרס "הקומיקאי האלטרנטיבי הטוב ביותר". היא גם זכתה בפרס השנתי השני של אנדי קאופמן (באירוח של פסטיבל הקומדיה בניו יורק), הסטנדאפ הנשי הטוב ביותר בטקס פרסי חיי הלילה בניו יורק 2006, ו"הסטנד אפ הנשי הטוב ביותר" בטקס פרסי ECNY לשנת 2007. כמו כן, בשנת 2006, שאלהופיע בעונה הראשונה של הקומדי סנטרל בתוכנית Live at Gotham. בשנת 2008 בפסטיבל הקומדיה הבינלאומי של מלבורן, היא זכתה בפרס בארי על המופע שלה "קריסטן שאל כמו שכנראה מעולם לא ראיתם" במקביל לנינה קונטי.
היא הנחתה את תוכנית הגיוון השבועית Hot Tub בלוס אנג'לס, שנבחרה ל"מופע הגיוון הטוב ביותר של 2005" על ידי סקר קוראי טיים אאוט בניו יורק. היא גם הופיעה ב-Peoples Improv Theatre בצוות האימפרוב, "Big Black Car". היא הייתה חברה מייסדת של להקת התיאטרון The Striking Viking Story Pirates, המעבדת סיפורים של ילדים למערכונים ושירים.
שאל הופיעה בהופעה חיה בפסטיבל הפרינג' של אדינבורו 2007 בסקוטלנד, שם היא הייתה אחת משישה שחקנים (שנבחרו מתוך למעלה ממאתיים הפקות אמריקאיות בפרינג') שהתבקשו להופיע ב-"Fringe USA" בחסות הקונסול הכללי של ארצות הברית. עם שובה לפסטיבל הפרינג' של אדינבורו באוגוסט 2008, היא הייתה מועמדת לפרס איף קומדי עבור המופע המשותף שלה ושל קורט בראונהאולר.
בשנת 2008, היא הופיעה בשבוע החדשות הטובות במהלך פסטיבל הקומדיה הבינלאומי של מלבורן.
שאל הופיעה גם ברויאל אלברט הול, לונדון, במסגרת נשפי השוטר החשאי 2008 מופע צדקה עבור אמנסטי אינטרנשיונל, ובפסטיבל המוזיקה של בונארו ב־2009.
בשנת 2010, שאל הופיעה במופע הסטנד אפ בניו יורק של ג'ון אוליבר ובפסטיבל סוליד סאונד במוזיאון מסצ'וסטס לאמנות עכשווית.
קריירה > ברדיו

ב-10 ביוני 2009, שידרה שאל את תוכנית הרדיו הראשונה שלה, High Five!!, בערוץ 'RawDog' של Sirius XM יחד עם שותפה מהעבר קורט בראונהאולר. ב-2013 השניים שיתפו שוב פעולה בתוכנית הרדיו "Radiolab".
קריירה > בקולנוע

לאורך השנים שאל שיחק בסרטי קולנוע שונים. התפקיד הראשון שלה בקולנוע היה בשנת 2001 כאשר היה לה תפקיד קטן בסרט הקומדיה הרומנטית "קייט ולאופולד". לאורך השנים היא שיחקה במספר סרטים נוספים בהם סרט הקומדיה "נורביט" ב-2007 בכיכובו של אדי מרפי, הסרט "Get Him to the Greek" בשנת 2009 בכיכובו של ג'ונה היל, הסרט "העוזרת של הערפד" בשנת 2009, הסרט "A Walk in the Woods" בשנת 2015 בכיכובם של רוברט רדפורד וניק נולטי, ובסרט המדע בדיוני "ביל וטד שורפים ת'זמן" שיצא לאקרנים ב-2020.
קריירה > בטלוויזיה

בתחילת הקריירה הטלוויזיונית של שאל היא השתתפה בתפקידי אורח בסדרות שונות בהם בפרק של "חוק וסדר:מדור מיוחד" ב-2004, בסדרה "חוק וסדר: כוונה פלילית", בפרק בסדרה "איך פגשתי את אמא" ב-2007, ובפרק הראשון של הסדרה "מד מן". בשנת 2008, היא הצטרפה לתוכנית הדיילי שואו ככתבת קבועה.
בשנת 2007, שאל שיחקה בסדרה הקומית של HBO "טיסת הקונקורד", בתפקיד מל. על תפקיד זה היא הייתה בהמשך במועמדות לפרס של אנטרטיינמנט ויקלי לשחקנית המשנה הטובה ביותר בסדרה קומית ב-2009.
בין השנים 2015 ל-2019 שיחקה בתפקיד ראשי בסדרה הקומית הפוסט-אפוקליפטית "האיש האחרון בעולם" בה היא גילמה את קרול פילבסאן אשר מחליטה להתחתן עם פיל מילר, הדמות הראשית, במטרה לאכלס מחדש את כדור הארץ.
ב-2021 החלה להופיע בסדרת הטלוויזיה של דיסני+ "אגודת בנדיקט המסתורית" בתפקיד "מספר שתיים". ב-2022 החלה להופיעה בתפקיד אורחת כמדריכה בסדרה של רשת FX "מה שקורה בצללים".
קריירה > כמדבבת

ב-2006 דיבבה מספר דמויות בשבעה פרקים בסדרת האנימציה "Freak Show". בשנה שלאחר מכן דיבבה את הדמות תמי טנג'רין בסדרת האנימציה "Aqua Teen Hunger Force". בשנת 2009, היא דיבבה את דמות הפיה הירוקה בפרק של סדרת האנימציה "Snake 'n' Bacon".
בשנת 2010 דיבבה את הדמות ויקטוריה בסט בסדרת האנימציה "WordGirl" של רשת PBS. באותה השנה היא דיבבה את מכשפת הדלעת ומכשפת הארמון בסרט האנימציה "שרק לנצח".
החל משנת 2011 שאל מדבבת את דמותה של לואיז בלצ'ר, החברה הצעירה והשובבה ביותר במשפחת בלצ'ר, בסדרת האנימציה המצליחה של רשת פוקס "ההמבורגרים של בוב". כמו כן, בשנת 2011, שאל דיבבה את דמותה של טאפי, מושא אהבתו של מילהאוס, בפרק "Homer Scissorhands" של "משפחת סימפסון". שמה נכתב בתחילה בטעות בקרדיטים של הפרק עם שגיאת כתיב, והדבר הוביל להתנצלות בפרק הבא של משפחת סימפסון כאשר בארט סימפסון כתב על הלוח בתחילת הפרק, "It's Kristen Schaal, not Kristen Schall".
בין השנים 2012 עד 2016 היא דיבבה את הדמות מייבל פינס אשר הינה אחת הדמויות הראשיות בסדרה המונפשת של ערוץ דיסני "גרוויטי פולס". בשנת 2013 היא דיבבה את הדמות טיפי בשני פרקים של הסדרה המונפשת למבוגרים "ארצ'ר".
בשנת 2014 היא דיבבה את דמותה של הדינוזאורית הכחולה טריקסי בסרט הקצר "צעצוע של סיפור: ההסתבכות" ובסרט הקצר "צעצוע של סיפור: הזמן שנשכח".
בין השנים 2014 עד 2020 היא דיבבה את הדמות שרה-לין בסדרת האנימציה של נטפליקס למבוגרים "בוג'ק הורסמן". בשנת 2017 הייתה מועמדות לפרס אמי בקטגוריית הדיבוב הטוב ביותר על תפקיד זה.
בשנת 2021 היא דיבבה את הדמות סטייסי בסדרת האנימציה "Bless the Harts" ודיבבה גם את הדמות בלה בלוף בפרק של סדרת האנימציה "אמפיביה".
בשנת 2022 גילמה את הדמות לואיז בלצ'ר בסרט האנימציה "הבורגרים של בוב: הסרט" אשר היה עיבוד קולנועי לסדרה המונפשת. באותה השנה היא כיכבה גם בתפקיד אורח בסדרת האנימציה "סקובי-דו ונחש מי?".
קריירה > ספר

שאל כתבה ספר הומוריסטי בשם "The Sexy Book of Sexy Sex", יחד עם בעלה, ריץ' בלומקוויסט. הספר פורסם ביולי 2010 בהוצאת כרוניקל. במקור היא התכוונה שהם יכתבו את הספר תחת שמות בדויים, "כי אני לא רוצה שאף אחד ידמיין אותי עושה את הדברים האלה", אבל הבינה שיהיה קשה יותר לקדם את הספר מבלי להשתמש בשמות האמיתיים שלהם.
חיים אישיים

בשנת 2012 שאל נישאה לריץ' בלומקוויסט, אחד מכותבי הדיילי שואו. לבני הזוג יש ילדה משותפת אחת שנולדה ב-2018. שאל גרה עם משפחתה בלוס אנג'לס.
בשנת 2017, במהלך פעילות צדקה היא חשפה כי היא סבלה מהריון חוץ רחמי תוך כדי הקלטה של פרק של גרוויטי פולס. היא איבדה לפחות שני ליטר דם, ועברה ניתוח חירום לאחר שהובהלה לבית החולים.
חיים אישיים > אקטיביזם

באוקטובר 2023, שאל, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 2001 | קייט ולאופולד | Miss Tree |  |
| 2004 | Poster Boy | גברת מס' 14 בחנות ספרים |  |
| 2005 | Adam & Steve | רות |  |
| 2006 | Delirious | ג'ואל |  |
| 2007 | נורביט | מארגנת אירועים |  |
| 2009 | The Goods: Live Hard, Sell Hard | הדיילת סטייסי |  |
| 2009 | Cirque du Freak: The Vampire's Assistant | Gertha Teeth |  |
| 2010 | When in Rome | אילונה |  |
| 2010 | יום האהבה | גברת גילרוי |  |
| 2010 | שרק לנצח | Pumpkin and Palace Witches | דיבוב |
| 2010 | Get Him to the Greek | עוזרת הפקה |  |
| 2010 | אידיוט מושלם | סוזנה |  |
| 2010 | Going the Distance | ברמנית |  |
| 2010 | צעצוע של סיפור 3 | טריקסי | דיבוב |
| 2011 | צעצוע של סיפור בקיצור: חופשה בהוואי | טריקסי | דיבוב, סרט קצר |
| 2011 | Butter | קרול-אן סטיבנסון |  |
| 2011 | החבובות | Moderator |  |
| 2012 | Sleepwalk with Me | סינתיה |  |
| 2013 | גנוב על המיניונים | שאנון | דיבוב |
| 2013 | גשם של פלאפל 2 | בארב | דיבוב |
| 2013 | Welcome to the Jungle | ברנדה |  |
| 2015 | A Walk in the Woods | מרי אלן |  |
| 2016 | Donald Trump's The Art of the Deal: The Movie | גלוריה ודבורה | דיבוב |
| 2016 | The Boss | סנדי חיים |  |
| 2017 | All Nighter | רוברטה |  |
| 2017 | Literally, Right Before Aaron | טלולה אורלי |  |
| 2017 | קפטן תחתונים: הסרט | אדית' | דיבוב |
| 2017 | Austin Found | ננסי |  |
| 2018 | Boundaries | ג'וג'ו ג'קוני |  |
| 2019 | צעצוע של סיפור 4 | טריקסי | דיבוב |
| 2020 | My Spy | בובי |  |
| 2020 | ביל וטד שורפים ת'זמן | קלי |  |
| 2021 | Seal Team | בת' | דיבוב |
| 2022 | הבורגרים של בוב: הסרט | לואיז בלצ'ר |  |
| 2024 | My Spy: The Eternal City | בובי |  |
פילמוגרפיה > משחקי וידאו

| שנה | שם המשחק | תפקיד | סימוכין |
| --- | --- | --- | --- |
| 2010 | Toy Story 3: The Video Game | טריקסי |  |
| 2019 | Anthem | סיירנה |  |
פילמוגרפיה > וידאו קליפים

| Year | שיר | אמן | סימוכין |
| --- | --- | --- | --- |
| 2011 | "Conversation 16" | דה נשיונל |  |
| 2014 | "Tacky" (פרודיה על שירו של פארל ויליאמס "Happy") | וירד אל ינקוביק |  |
הערות שוליים

↑  Todd, Charlie (26 בספטמבר 2005). "The Ten Funniest New Yorkers You've Never Heard Of". New York. ארכיון מ-13 באפריל 2014. נבדק ב-6 ביוני 2013. {{cite web}}:  (עזרה)
↑   גילי איזיקוביץ, כשהאיש האחרון בעולם פוגש את האשה האחרונה בעולם, באתר הארץ, 30 ביולי 2015
↑  "האיש האחרון בעולם": סטלן אחד, יקום שלם, באתר nrg
↑  Denise Petski, Denise Petski, ‘The Mysterious Benedict Society’: Hulu Drama Rounds Out Cast With Eight Series Regulars, Deadline, ‏2020-04-23 (באנגלית אמריקאית)
↑  The Bob’s Burgers Movie Kristen Schaal - "Voice of Louise Belcher", נבדק ב-2023-01-22
↑  Friedlander, Whitney (6 במאי 2016). "'Daily Show's' Rich Blomquist Signs Overall with Fox TV". Variety. ארכיון מ-11 ביוני 2016. נבדק ב-17 במאי 2016. {{cite news}}:  (עזרה)
↑  Schaal, Kristen (11 בפברואר 2018). "After years of trying and some experimental fertility treatments, Rich and I had a baby! Everyone meet Ruby!". Instagram. אורכב מ-המקור ב-2021-12-26. {{cite web}}:  (עזרה)
↑  "Kristen Schaal gets more than she asked for Los Feliz house among the trees". Los Angeles Times. 2 בדצמבר 2020. {{cite web}}:  (עזרה)
↑  "H3 Podcast #26 - Justin Roiland & Alex Hirsch Charity Special". YouTube. 7 בספטמבר 2017. ארכיון מ-19 בדצמבר 2021. נבדק ב-1 במרץ 2021. {{cite web}}:  (עזרה)
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
↑  Itzkoff, Dave (16 במאי 2011). "Credit Where It's Due: A 'Simpsons' Spelling Lesson". The New York Times. ארכיון מ-18 במאי 2013. נבדק ב-6 ביוני 2013. {{cite news}}:  (עזרה)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  "Trixie - Toy Story 3: The Video Game". Behind The Voice Actors. ארכיון מ-25 במאי 2022. נבדק ב-24 במאי 2022. {{cite web}}:  (עזרה)
↑  Weber, Rachel (20 בפברואר 2019). "Is that Louise Belcher running a market stall in Anthem?". GamesRadar+. ארכיון מ-28 בינואר 2021. נבדק ב-1 במרץ 2021. {{cite web}}:  (עזרה)
| --- | --- |
בקרת זהויות :  PLWABN: 9811718332805606  BNE: XX5549625  GND: 1138656232  ISNI: 0000 0000 6294 4462  LCCN: no2009096111  MusicBrainz: d4fa6ce1-8472-422f-bd1a-4b382378cac0  VIAF: 90569873   WorldCat (עם VIAF): 90569873
חלאופילו פלייטר

חלאופילו סברינו רודוואלד האסלביינק פלייטר (בהולנדית: Gleofilo Sabrino Rudewald Hasselbaink Vlijter; נולד ב-17 בספטמבר 1999) הוא כדורגלן סורינאמי המשחק בעמדת החלוץ בקבוצה OFK בלגרד.
קריירת מועדונים

פלייטר התחיל את הקריירה שלו בקבוצת רובינהוד המקומית, ואף שיחק באקדמיית פיניקס אולסטארס הג'מייקנית. בינואר 2015, פלייטר היה מועמד להצטרף לגנק ואוסטנדה, אך בסופו של דבר נשאר בסורינאם. בשנת 2016 הצטרף פלייטר לקבוצה הבוגרת של המועדון. בינואר 2017 היה מועמד להצטרף לפיינורד רוטרדם, אך לא הצליח להשיג אישור עבודה.
ב-9 בינואר 2018 הצטרף פלייטר לקבוצת הנוער של עירוני קריית שמונה עד לסיום העונה, עם אופציה לחתימה לשלוש שנים. במדי קבוצת הנוער רשם פלייטר חמישה שערים ב-14 משחקים, ובסיום העונה עזב את קריית שמונה.
בקיץ 2018 חתם פלייטר בטורפדו כותאיסי מליגת העל הגאורגית.
באוגוסט 2019 חתם פלייטר לשנתיים באריס לימסול מהליגה הקפריסאית השנייה. בהופעת הבכורה שלו בקבוצה כבש שלושער, בניצחון נגד א.א.ז. זאקאיקו. את הופעת הבכורה שלו במסגרת הליגה ערך בהפסד 0–1 לאלקי אורוקליני.
ב-20 במאי 2020 סיכם בבית"ר ירושלים. ב-4 באוגוסט 2020 חתם על חוזה לשלוש שנים בקבוצה. ב-17 בדצמבר 2020, לאחר פציעה שהשביתה אותו, ערך את הופעת הבכורה שלו במדי בית"ר ירושלים נגד עירוני קריית שמונה באותו משחק גם כבש את שער הבכורה שלו.
ב-15 במאי 2022 כבש צמד ראשון במדי בית"ר ירושלים, במשחק האחרון של עונת 2021/2022 מול עירוני קריית שמונה, שהסתיים בתוצאה 3-3, והגיע לחמישה שערי ליגה בעונה זו. ב-13 בספטמבר 2022 שוחרר מהקבוצה במסגרת השאלה עד לתום העונה להפועל רמת גן.
ב-19 באוגוסט 2023 חתם בדוקסה קאטוקופיה מליגת העל הקפריסאית.
בקיץ 2024 חתם בקבוצת OFK בלגרד מליגת העל הסרבית.
קריירה בינלאומית

בצעירותו שיחק פלייטר בנבחרות הצעירות של סורינאם. ב-30 באפריל 2015 ערך את הופעת הבכורה שלו בנבחרת הבוגרת, במשחק ידידות נגד גיאנה. ב-5 בספטמבר 2019 כבש צמד בניצחון 0–2 נגד דומיניקה. שלושה ימים לאחר מכן כבש רביעייה בניצחון 0–6 נגד ניקרגואה.
לזכותו של פלייטר 14 שערים, אותם כבש ב-20 הופעות בלבד והוא מלך שערי הנבחרת בכל הזמנים בצוותא עם סטפנו רייסל.
חיים אישיים

פלייטר, הוא אחיינו של כדורגלן העבר ג'ימי פלויד האסלביינק ובן דודו של הכדורגלן נייג'ל האסלביינק.
הערות שוליים

↑  שלמה וייס‏, עירוני קרית שמונה: גלאופילו האסלביינק חתם ויצטרף לקבוצת הנוער, באתר וואלה, 9 בינואר 2018
↑  אופיר סער‏, בית"ר ירושלים: החלוץ גלאופילו האסלביינק סיכם את תנאיו, באתר וואלה, 20 במאי 2020
↑  הבלתי מנוצחים: בית"ר ירושלים וקרית שמונה נפרדו ב-3:3 במחזור הסיום, באתר וואלה, 14 במאי 2022
↑  G. Vlijter, Soccerway
↑  תומר חבז, ‏ירד ללאומית: פלייטר האסלביינק חתם בהפועל ר"ג, באתר ONE‏, 13 בספטמבר 2022
| נבחרת סורינאם – גביע הזהב 2021 |
| --- | --- | --- |
|  1 האהן •  2 דנקרלוי •  3 קלייבר •  4 מאלון •  5 האפס •  6 קולוויק •  7 יוזפזון •  8 אלברג •  9 האסלביינק •  10 ורווי •   11 בקר •  12 ניבטה • 13 קוהינור •  14 אדוארד • 15 דונק • 16 דונלד • 17 אפאי • 18 לירדם • 19 אמופרי • 20 פלייטר • 21 ביססוואר • 22 קומבליוס • 23 קורט • מאמן: חורה |  1 האהן •  2 דנקרלוי •  3 קלייבר •  4 מאלון •  5 האפס •  6 קולוויק •  7 יוזפזון •  8 אלברג •  9 האסלביינק •  10 ורווי •   11 בקר •  12 ניבטה • 13 קוהינור •  14 אדוארד • 15 דונק • 16 דונלד • 17 אפאי • 18 לירדם • 19 אמופרי • 20 פלייטר • 21 ביססוואר • 22 קומבליוס • 23 קורט • מאמן: חורה | סורינאם |
טוף בייפונג

| --- | --- |

דמותה של טוף במדיות השונות של הזיכיון
 תוכנית טלוויזיה:  זיכיון "אווטאר: כשף האוויר האחרון"
 הופעה ראשונה:  אווטאר: הביצה (כחלק מחיזיון בלבד) (2006) האגדה של קורה: קולות בלילה (2012)
 הופעה אחרונה:  אווטאר: כוכב השביט של סוזין, חלק 4: אווטאר אנג (2008) האגדה של קורה: המשימה בייפונג (2014)
 יוצרים:  מייקל דנטה דימרטינו בריאן קונייצקו אהרון איהז
 דיבוב:  ג'סי פלאוור ("אווטאר") קייט היגינס ופיליס סימפלר ("האגדה של קורה")
 דיבוב בשפה העברית:  ליאנה עיון ("אווטאר") שרון שחל ("האגדה של קורה")
 מידע
 סטטוס:  חיה
 מין:  נקבה
 מקצוע:  מדריך, שוטר, מתאבק חובבן, לוחם
 כוחות:  כשפות אדמה, כשפות מתכת, כשפות חול, כשפות עפר, כשפות סלעים, #חושים מוגברים
 אזרחות:  ממלכת האדמה 
 דמויות קשורות
 משפחה:  לין וסו-יין בייפונג (בנות)
 
טוף בייפונג (באנגלית: Toph Beifong; בכתב סיני: 拓芙 北方 או 托夫 北方; בפין יין: Tuòfú Běifāng או Tuōfū Běifāng בהתאמה) היא דמות בדיונית המופיעה בסדרת הטלוויזיה המונפשת של "ניקלודיאון", "אווטאר" (2005–2008) ובסדרת ההמשך שלה, "האגדה של קורה" (2012–2014). את הדמות, שנהגתה על ידי מייקל דנטה דימרטינו ובריאן קונייצקו, דיבבו ג'סי פלאוור בסדרה המקורית, וקייט היגינס ופיליס סימפלר בסדרת ההמשך. בעברית, את דמותה דיבבו ליאנה עיון בסדרה המקורית ושרון שחל בסדרת ההמשך.
בהמשכיותיו של הזיכיון, מופיעה טוף ככשפית אדמה, אשר ביכולתה לעצב מחדש ולשלוט באדמה, סלעים, חול, עפר, ומאוחר יותר, גם במתכת. מכיוון שנולדה עיוורת, האמינו הוריה שמצבה מגביל את יכולתה ללמוד ולהשתמש בכשפות אדמה בבטחה, וביקשו ממוריה ללמד אותה כשפות אדמה בסיסית בלבד. עם זאת, כשבגרה, למדה טוף כשפות אדמה מתקדמת יותר בחשאי מהגיריות (שהעבירו את בסיס הכשפות לכשפי האדמה הראשונים). בהמשך, הפכה טוף לאדם הראשון שפיתח את התת-יכולת לכשף מתכות. חרף עיוורונה, למדה טוף לאתר עצמים ואת תנועותיהם על ידי חישת תנודותיהם באדמה סביבה.
דמותה של טוף הוצגה לראשונה בעונתה השנייה של "אווטאר", במהלכה הפכה למורתו של אווטאר אנג לכשפות אדמה; על אף היותה בעלת אישיות מתישה, מתנשאת ולעיתים גם עקשנית שמובילה למריבות עם בני גילה, מוכיחה טוף את עצמה כבעלת ברית איתנה לאנג ובהמשך גם לממשיכתו במחזור האווטארים, קורה. דמותה של טוף נחשבת לדמות "פורצת דרך" ולאהובת המעריצים, וזכתה לשבחים מצד המבקרים וקהל הצופים.
יצירת הדמות

יוצרי דמותה של טוף, מייקל דנטה דימרטינו (מימין) בריאן קונייצקו (במרכז) וארון איהז (משמאל).
יצירת הדמות > קונספט ופיתוח

במקור, פותחה דמות של כשף אדמה אתלטי ושרירי בן שש עשרה, שנועד לשמש כיריב לסוקה. עם התקדמות עלילת הסדרה והצורך להציג כשף אדמה שיצטרף לדמויות הראשיות, התסריטאי הראשי, ארון איהז, הציע למייקל דנטה דימרטינו ובריאן קונייצקו ליצור קונטרסט באמצעות הצגת ילדה כשפית אדמה שמסוגלת להביס כשפים חזקים ובוגרים; חלק מצוות התסריטאים מצא את הרעיון הומוריסטי, אך קונייצקו לא היה מרוצה מכך. לאחר מספר דיונים ארוכים, הפסיק קונייצקו להיאבק ברעיון והתרגל אליו, לאחר מכן טוף נכתבה כילדה והוצגה לסדרה, והפכה לאחת הדמויות האהובות על קונייצקו. בינתיים, העיצוב המקורי של הדמות מוחזר ושימש עבור מספר דמויות משניות של כשפי אדמה. הבגדים שלובשת טוף למשך רוב עלילת הסדרה נוצרו בהשראת סגנונות אופנה אירופיים. אחת מהשמלות שהיא לובשת עוצבה על פי לבושה המסורתי של שושלת טאנג הסינית.
לאחר שהחזירו את דמויותיהם של קטרה וצוקו, ביקשו היוצרים להשיב גם את דמותה של טוף ב"האגדה של קורה", אך דימרטינו העיד על כך שמעולם לא מצאו הצדקה אמיתית למסעה של קורה אל הביצות, שם חיה טוף, במהלך העונה השלישית. בעונה שלאחר מכן, שימשה טוף כמנטורית מחוספסת לקורה. עיצוב דמותה הפך לקושי עבור צוות ההנפשה, שהיה מעוניין להנפיש את דמותה בממדיה מהסדרה המקורית על אף פלשבקים בשלב מוקדם של "האגדה של קורה" שהראו שהיא גדלה לגובה. קונייצקו התחשב ברצונותיהם של צוות ההנפשה, אך היה מעוניין בכך שגובהה המקוצר ינבע מכך שהפכה שפופה מאז עקב גילה המתקדם. לאנימטורים היו בעיות בביצוע העיצוב הזה, מה שהוביל לריבוי איור הסצנות בה היא מופיעה.
יצירת הדמות > אפיון ואישיות

במהלך הסדרה, מוצגת דמותה של טוף כעצמאית מאוד, ישירה, לוחמת וכאחת שנוטה להתגרות ולהעליב את יריביה וחבריה כאחד, ובמיוחד את סוקה. במספר הזדמנויות, מוצגת טוף כשהיא מחטטת באפה, יורקת ומגהקת בקול רם. כפי שהסבירה לאנג ולחבריו, היא עושה זאת בכוונה כמרד נגד עקרונות התרבות המעודנת שהוריה ניסו לכפות עליה. כשהמצב בהחלט חייב זאת, טוף ידעה כיצד לנהוג על פי הקודים התרבותיים המקובלים בממלכת האדמה, הרבה יותר מאשר אנג וחבריו. לרוב, מוצגת טוף כשהיא מכוסה בעפר, או כפי שהיא מכנה זאת, "ציפוי בריא של אדמה".
בגילה המתקדם, ואף על פי ששמרה על כוחה הרב ככשפית אדמה, מסרבת טוף לקחת חלק בסכסוכים ממושכים, בטענה שהיא מבוגרת מדי למאמצים כאלו ושהבעיות אף פעם לא נפתרות, רק מתחלפות.
יצירת הדמות > שמה

ב"מעבר הנחש", בדרכון של טוף נכתב 土國頭等護照北方拓芙‏ (tǔ guó tóu děng hù zhào běi fāng tuò fú), שמתורגם בתרגום מילולי כ"דרכון מחלקה ראשונה בממלכת האדמה:". פירוש שמה הוא "לוטוס מוגן", התואם את השקפת הוריה על בתם כפרח הזקוק להגנה. ב-"Tales of Ba Sing Se", שמה כתוב כ-托夫‏ (Tuō Fū), שהוא התעתיק הפונטי המבוסס על המדריך הרשמי לשמות לועזיים. ב"מלך האדמה", שמה מוחזר ל-拓芙. שם משפחתה, בייפונג (北方), קרוב בצלילו להגייה המנדרינית של המילה "צפון" (běi fāng). משמעות המילה 托‏ (Tuō) היא גם "לתמוך בכף היד", או "גרור" והיא המילה המשמשת לטיפול בילדים, ונועדה גם להישמע כמו המילה האנגלית "קשוח" או "טופ" (כלומר, "המעמד העליון").
ביוגרפיה בדיונית > אווטאר > ספר 2: אדמה

טוף נולדה בשנת 88 AG ללאו ופרג בייפונג, שהשתייכו למעמד האצולה של ממלכת האדמה. עם זאת, מכיוון שנולדה עיוורת, בחרו הוריה לתפוס את עיוורונה כנכות, ובהתאם, להסתיר אותה. חרף מגבלותיה, פיתחה טוף מיומנויות מיוחדות במהלך שהותה עם הגיריות העיוורות שאכלסו את המערות הסמוכות לביתה. על ידי חיקוי תנועותיהם, הפכה טוף למאסטר בכשפות אדמה, אך שמרה את יכולותיה בסוד ממשפחתה המגוננת. עם השנים, החלה טוף להשתתף בטורנירי ליי טאי, להיאבקות מקצועית, תחת הכינוי "השודדת העיוורת" (העיוורת הקטנה, בדיבוב לעברית); ועד לבואם של אנג וחבריו לטורניר, הפכה טוף לאלופת הטורניר, כשהיא מחזיקה בשיא ניצחון-הפסד של 42–0. עם זאת, אנג מביס אותה ללא כוונה בעודו מנסה לדבר איתה, מכיוון שלא הצליחה לחוש בזרמי אוויר. כשהוריה לומדים על כך ומגבילים אותה עוד יותר, בורחת טוף ללא ידיעת אנג על מנת ללוות את אנג ולשמש לו כמורה לכשפות אדמה. טוף כמעט עוזבת את הקבוצה לאחר שהסתכסכה עם קטרה, אם כי חוזרת בה מהחלטתה בעקבות פגישה עם אירו ומפגשה לראשונה בנסיכה אזולה. לאחר שהקבוצה חוקרת את ספריית ואן שי טונג, שם היא מגלה את תאריכו של יום השמש השחורה הבא ומשיגה מבלי משים יתרון על אומת האש, לא מצליחה טופ למנוע את חטיפתו של אפה, הביזון של אנג, בידי כשפי חול. מכיוון שאפה שימש כאמצעי התחבורה שלה, נאלצת הקבוצה לחצות רגלית את מעבר הנחש ולמנוע מה"קודח" (מכשיר ענקי שפול בסיס מקדחה ענקית) של אומת האש לפלוש לבה סינג סה. בתוך העיר, מצליחה טוף לחדור לארמון ממלכת האדמה, ובמהלך שהותה בארמון, היא פוגשת את דאי לי, מתיידדת עם קטרה, נתקלת בג'ט ומוצאת את אפה. בסיום העונה, לאחר שהיא נתפסת ומושמת בכלוב ממתכת על ידי אנשים שנשלחו על ידי הוריה, לומדת טוף כיצד לכשף את המתכת לאחר שהיא מבינה שהמתכת מכילה כמויות קטנות של אדמה שביכולתה לתמרן; טוף נמלטת במהירות, לוכדת את שוביה באותו הכלוב וחוברת לאנג וסוקה חזרה לבה-סינג-סה, שם היא ושאר החבורה נכשלים לעצור את ההפיכה שמתכננת אזולה עם הדאי-לי, וניצלים בעור שיניהם עם מלך האדמה.
ביוגרפיה בדיונית > אווטאר > ספר 3: אש

טוף, לצד סוקה, קטרה ושבט המים הדרומי, כובשת ספינה השייכת לאומת האש. לאחר מכן, משתמשת טוף בחושיה על מנת לסכל טריק של ספק, ובאמצעות מיקוח ושימוש חוזר בחושיה, מוציאה ממנו עוד ועוד כסף. כשהיא נלחצת מהתנהגותה הלא-מוסרית, נוזפת בה קטרה, אך מאוחר יותר מגייסת אותה לביצוע הונאה ענקית, במסגרתה קטרה מסגירה את טוף למשטרה על מנת לאסוף את התגמול, מתוך הנחה שטוף תוכל לכשף את דרכה החוצה מהכלא. עם זאת, מתגלה כי התגמול שהובטח הוא שקרי והתאים עשויים מעץ. בסופו של דבר, מצליחה קטרה לחלץ את עצמה ואת טוף על ידי יצירת מים מהזיעה שלה. בהמשך, משמשת טוף כחלק מכוח הפלישה, והיא מסייעת לאנג להגיע לבונקר המחתרתי של שליט האש אוזאי. בהמשך, מגיעים טוף ושאר הקבוצה למקדש האוויר המערבי, שם הם נתקלים בצוקו, שמבקש לכפר על מעשיו. בתחילה, טוף מקבלת אותו ודוחקת בקטרה ובסוקה לקבל את עזרתו, אך חוזרת בה לאחר שהוא בטעות שורף את רגליה. כשהוא מנסה שוב להצטרף לקבוצתם, מקבלת אותו טוף שוב לאור התפייסותו עם אנג. בסיום העונה, מסייעת טוף לסוקה וסוקי לתקוף ספינת אוויר של אומת האש. במהלך התקיפה, טוף כמעט מועפת מהספינה הבוערת ונהרגת, אך ניצלת על ידי סוקה וסוקי. מאוחר יותר, נראית טוף כשהיא חוגגת את תבוסתו של אדון האש עם חבריה בחנות התה של אירו.